Šiaudiniškiai

Šiaudiniškiai – kaimas Vilkaviškio rajono savivaldybėje, 5 km į šiaurės rytus nuo Virbalio. Seniūnaitijos centras. Pietuose eina Kauno–Kybartų geležinkelis, pietryčiuose yra Alvito geležinkelio stotelė. Kaimo centre yra kūdra. Prateka upelis Vingrupis. Praeina kelias , atsišakoja .

Veikia kaimo bendruomenė ir Šiaudiniškių vaikų dienos centras „Išgirskime kaimo vaiką“ (buvusios mokyklos pastate), šalia įrengta sporto aikštelė. Šiaudiniškiuose yra 7 gatvės (Liepų, Šiaudiniškių, Beržų, Mokyklos, Žvejų, Saulės, Vyšnių). Rytiniame kaimo pakraštyje, atokiau nuo gyvenvietės išlikęs buvęs Šiaudiniškių dvaras Liepų gatvėje, kurį supa parkas. Stovi kaimo kryžius.

 Istorija 

Istoriniuose šaltiniuose vietovė minima nuo 1384 m. Spėjama, kad čia galėjo būti pasirašyta Dovydiškių sutartis tarp Jogailos ir vokiečių, kur abi pusės sutarė eiti išvien prieš Ldk Kęstutį.

Šiaudiniškių dvaras minimas nuo XVIII a., sovietmečiu buvo paverstas kontora.Kaimo istorija. Siaudiniskiai.lt (tikrinta 2024-06-22). XIX a. pab. kaimas ir dvaras pateko į Vilkaviškio apskrities Kybartų valsčių, Alvito parapiją. Anksčiau veikė Šiaudiniškių pradinė mokykla, 2003 m. prijungta prie Virbalio mokyklos kaip skyrius, vėliau išvis uždaryta. 2003 m. įsteigta Šiaudiniškių kaimo bendruomenė.Apie mus. Siaudiniskiubendruomene.blogspot.com (tikrinta 2024-06-22).

LTSR laikais buvo „Švyturio“ kolūkio centrinė gyvenvietė. Veikė kultūros namai, biblioteka.

2013 m. įsteigtas vaikų dienos centras „Išgirskime kaimo vaiką“, kuris suaktyvino vaikų užimtumą po pamokų ir laisvalaikiu. Jame vyksta edukacinės pamokėlės, kūrybiniai užsiėmimai, organizuojamos išvykos į įvairias Lietuvos vietas. Vaikų dienos centre dirba pedagogai, psichologas, socialinis pedagogas, savanoriai. Dienos centro vaikai ruošia savo darbų parodėles. 2013 m. įrengta ir vaikų žaidimų aikštelė.Vaikų dienos centras. Siaudiniskiai.lt (tikrinta 2024-06-22).

 Gyventojai 

 Žymūs žmonės 
 Šiaudiniškiuose gimė Lietuvos kariuomenės kūrėjas-savanoris, kapitonas Vladas Tarasonis (1902–1977).

 Šaltiniai 

 Bendruomenės svetainė

Kategorija:Vilkaviškio rajono savivaldybės gyvenvietės